Mladi pustolov, 20-godišnji državljanin Francuske, koji pješice putuje u Indiju, našao se na meti lokalne policije jer su mještani mislili da je izbjeglica iz Sirije.

Dok je jeo jutarnju užinu u polju ispod mjesta Poljica brig u blizini Zadra, na mladića su naišla dvojica naoružanih lovaca nakon čega su ga na engleskom jeziku upitali dolazi li iz Sirije. Iako im je mladić objasnio da je Francuz i da putuje u Indiju, lovci su mu ipak odlučili 'pomoći' pa su pozvali policiju.

'U polju između mjesta Poljica Brig i Poljica zatekli smo 20-godišnjeg stranog državljanina. Osoba je imala francusku putovnicu, a mi smo utvrdili da u njegovim djelima nije bilo prekršaja te je on svoj put nastavio dalje', kazali su u zadarskoj policiji nakon što su identificirali mladića.